LIETUVOS RESPUBLIKOS

KILNOJAMOJO TURTO ĮKEITIMO ĮSTATYMO 1, 42, 48, 52, 55, 59 STRAIPSNIŲ PAKEITIMO IR 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 31, 32, 33, 34, 35, 36, 37, 38, 43, 44, 46, 47, 50, 51, 53, 54, 57 STRAIPSNIŲ PRIPAŽINIMO NETEKUSIAIS GALIOS

Į S T A T Y M A S

2001 m. birželio 12 d. Nr. IX-370

Vilnius

(Žin., 1997, Nr. 60-1400; 1997, Nr. 117-3008; 1998, Nr. 31-821; 1999, Nr. 99-2843)

1 straipsnis. 1 straipsnio pakeitimas

Pakeisti 1 straipsnį ir jį išdėstyti taip:

„1 straipsnis. Įstatymo paskirtis

Šis įstatymas nustato prievolių įvykdymo užtikrinimo kilnojamųjų daiktų ir turtinių teisių (toliau – kilnojamojo turto) įkeitimu, išieškojimo iš įkeisto turto, taip pat kreditorių reikalavimų tenkinimo tvarką, kiek šios tvarkos nereglamentuoja Civilinis kodeksas.“

2 straipsnis.	2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 31, 32, 33, 34, 35, 36, 37, 38 straipsnių pripažinimas netekusiais galios

2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 31, 32, 33, 34, 35, 36, 37, 38 straipsnius pripažinti netekusiais galios.

3 straipsnis. 42 straipsnio 1 dalies 2 punkto pakeitimas

42 straipsnio 1 dalies 2 punkte po žodžių „yra patenkintas“ įrašyti žodžius „arba įmokėjęs visą skolos sumą į hipotekos skyriaus depozitinę sąskaitą, arba kitaip pasibaigus įkeitimo teisei“ ir šį punktą išdėstyti taip:

„2) skolininkas ar įkaito davėjas (kai skolininkas ir įkaito davėjas ne tas pats asmuo), pateikęs įkeitimo lakštą, patvirtinantį, kad kreditoriaus reikalavimas, užtikrintas hipotekos registre įregistruotu įkeitimu, yra patenkintas, arba įmokėjęs visą skolos sumą į hipotekos skyriaus depozitinę sąskaitą, arba kitaip pasibaigus įkeitimo teisei;“.

4 straipsnis. 43, 44, 46, 47 straipsnių pripažinimas netekusiais galios

43, 44, 46, 47 straipsnius pripažinti netekusiais galios.

5 straipsnis. 48 straipsnio pakeitimas

48 straipsnio 1 ir 3 dalis pripažinti netekusiomis galios ir šį straipsnį išdėstyti taip:

„48 straipsnis. Įkeisto turto perdavimas kreditoriaus žinion

Jeigu įspėjimą dėl išieškojimo gavęs skolininkas kreditoriui pareikalavus neperduoda jam įkeisto turto, kreditorius gali kreiptis į hipotekos teisėją su prašymu areštuoti įkeistą turtą ir perduoti jam (kreditoriui). Prašymas nagrinėjamas ir hipotekos teisėjo nutartis priimama šio įstatymo 49 straipsnyje nustatytais terminais bei tvarka. Įkeistą turtą areštuoja ir perduoda kreditoriui teismo antstolis Civilinio proceso kodekso nustatyta tvarka.“

6 straipsnis. 50 ir 51 straipsnių pripažinimas netekusiais galios

50 ir 51 straipsnius pripažinti netekusiais galios.

7 straipsnis. 52 straipsnio pakeitimas

Pakeisti 52 straipsnio pavadinimą, 1, 2, 5, 6 dalis pripažinti netekusiomis galios, buvusias 3 ir 4 dalis pakeisti ir jas atitinkamai laikyti 1 ir 2 dalimis bei šį straipsnį išdėstyti taip:

„52 straipsnis. Įkeisto turto pardavimo tvarka

1. Įkeistas turtas parduodamas Civilinio kodekso ir Civilinio proceso kodekso nustatyta tvarka.

2. Įkaito davėjo, kuriam pradėta bankroto (restruktūrizavimo) procedūra, turtas parduodamas ir kreditorių reikalavimai tenkinami Įmonių bankroto įstatymo (Įmonių restruktūrizavimo įstatymo) nustatyta tvarka.“

8 straipsnis. 53 ir 54 straipsnių pripažinimas netekusiais galios

53 ir 54 straipsnius pripažinti netekusiais galios.

9 straipsnis. 55 straipsnio pakeitimas

Pakeisti 55 straipsnio pavadinimą, 1 ir 2 dalis pripažinti netekusiomis galios, 3 dalį pakeisti ir šį straipsnį išdėstyti taip:

„55 straipsnis. Nutarties dėl kreditorių reikalavimų priėmimas

Hipotekos teisėjas turi priimti nutartį dėl kreditorių reikalavimų tenkinimo ne vėliau kaip per 7 darbo dienas nuo pirkimo-pardavimo sutarties, o kai įkeitimas neįregistruotas hipotekos registre, ir nuo įkeitimo sutarties pateikimo, ir lėšų už parduotą įkeistą turtą pervedimo į hipotekos skyriaus depozitinę sąskaitą dienos.“

10 straipsnis. 57 straipsnio pripažinimas netekusiu galios

57 straipsnį pripažinti netekusiu galios.

11 straipsnis. 59 straipsnio 4 dalies pakeitimas

59 straipsnio 4 dalyje po žodžių „šį įstatymą“ įrašyti žodžius „arba Civilinį kodeksą“ ir šią dalį išdėstyti taip:

„4. Jeigu iki 1998 m. balandžio 1 d. įkeistas turtas pakartotinai įkeičiamas pagal šį įstatymą arba Civilinį kodeksą ir šio įstatymo nustatyta tvarka kreditoriui pradėjus išieškojimą iš įkeisto turto kiti kreditoriai per 1 mėnesį nuo įspėjimo skolininkui įteikimo dienos raštu pareiškia prieštaravimus dėl skolos išieškojimo ne ginčo tvarka ir pateikia juos hipotekos skyriui, hipotekos teisėjas priima nutartį sustabdyti išieškojimą ir pasiūlo kreditoriams spręsti ginčą ieškininės teisenos tvarka.“

12 straipsnis. Įstatymo įsigaliojimas

Šis įstatymas įsigalioja nuo Lietuvos Respublikos civilinio kodekso (Žin., 2000, Nr. 74-2262) įsigaliojimo.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________